Albérleteztetés – feketén
Százszámra hirdetnek kiadó albérletet a Déli Apróban. Teljesen üres lakást fiúknak alig lehet találni – a lányoknak sokkal könnyebb a dolguk: tucatnyi hirdetésben keresik õket albérlõnek. Külföldiek közül a németek a legnépszerûbbek.
„Nem rendeznek hajnalig tartó bulikat." „Tisztán tartják a lakást." „Pontosan fizetnek." Néhány vélemény azoktól, akik kifejezetten diáklányoknak szeretnék kiadni szobáikat.
– Nem szeretünk takarítani – cáfolta meg a lányos tiszta lakás elméletét a szegedi egyetemen második évét kezdõ Iván Szandra, aki három barátnõjével osztozik egy tarjáni albérleten. Elmondta, hogy egyszer fiú csoporttársai órai jegyzeteket kértek tõlük, amiért cserébe bármire vállalkoztak. – Meglepõdtek, amikor azt mondtuk nekik, hogy takarítsák ki a lakásunkat. A megbeszélt idõpontra nálunk voltak, és tökéletes munkát végeztek. Szóval a lányok szerintem semmivel sem háziasabbak a fiúknál, maximum jobban szeretnek egyetemre járni – nevetett Szandra. Fiúknak szabad albérletet, pláne ha többen vannak, mégsem egyszerû találni.
– Inkább én adtam fel hirdetést, hogy fiúknak keresek albérletet – mondta Roland, elõzõ évi tapasztalatainak birtokában. – Már tavaly is olyan helyekre mentünk, ahol csak „diákokat" kerestek bérlõnek, de miután megtudták, hogy négy fiúról van szó, visszakoztak, mondván, mégis inkább lányokra gondoltak – tájékoztatott a fõiskolás fiú. Cseles utat választott albérletszerzésre Balázs, aki elmondta, egyik haverjával keresett kiadó lakást, amikor három évvel ezelõtt felvették õket az egyetemre.
– Mindenképpen a bölcsészkar közelében akartunk szállást, de a környéken csak diáklányoknak adtak ki szobákat. Hát megkértem az egyik barátnõmet, hogy jöjjön el velem albérletnézõbe, és játsszuk el, hogy egy pár vagyunk. A tulaj bevette a dolgot – mesélte a furfangos fiú. Azt is elárulta, a fõbérlõ ezután ugyancsak meglepõdött, amikor idõnként felszaladva lakásába ott mindig két fiúval találkozott. – A haveromról azt mondtam, hogy együtt tanulunk, a barátnõm pedig „mindig az egyetemen" volt. Mivel fél év után egész jó kapcsolatba kerültünk vele, végül mindent bevallottunk. Szerencsére csak nevetett a dolgon – közölte Balázs.
A fiataloktól arról is érdeklõdtünk, vajon számlát kapnak-e a lakbér kifizetése után, valamint kötöttek-e szerzõdést a fõbérlõvel. Elmondásuk szerint elõbbit egyikük sem kap, amit egyébként nem tartanak fontos dolognak. Írásbeli szerzõdést is csak Szandráék kötöttek a tulajdonossal.
– Lényege, hogy mind nekünk, mind a tulajdonosnak kötelessége egy hónappal elõbb szólni a másiknak, ha valami miatt nem akarjuk meghosszabbítani az ott lakást. Így biztosított, hogy egyik napról a másikra nem kerülhetünk az utcára – magyarázta az írásbeli szerzõdés fontosságát a lány.
Találomra mi is felhívtunk pár telefonszámot, amin a kiadó lakás paraméterei után a számlaadásról faggattuk a tulajdonosokat. A tíz megkérdezettbõl számlát egyik sem tudott volna adni, szerzõdéskötésre azonban vállalkoztak.